ઇડર પાલિકાની વાત કરીએ તો પાલિકામાં કુલ મતદારો ૨૨,૦૦૦ છે.જેમાં ૧૬,૧૬૫ પુરુષ મતદારો જ્યારે ૧૫,૦૦૧ સ્ત્રી મતદારો છે.પાલિકામાં કુલ ૭ વોર્ડ છે. વર્ષ ૨૦૦૨થી અમલમાં આવેલી ઇડર નગર પાલિકામાં આજ દિન સુધી કોંગ્રેસને વિપક્ષમાં જ બેસવાનો વારો આવ્યો છે.ત્યારે હવે કોંગ્રેસ છેલ્લા બે વર્ષથી ઇડરમાં ચાલી રહેલા ગઢ બચાવો અભિયાનને આગળ કરીને ચૂંટણી જીતવા માટેના પ્રયાસો ચાલુ કર્યા છે. વાત કરીએ વિકાસના કામોની તો અત્યાર સુધીમાં ભાજપ શાષિત ઇડર પાલિકાએ ૩૫ કરોડ ગટર યોજનાના કામોમાં, ૭ કરોડ જેટલા રોડના કામોમાં અને ૧૨ કરોડ રૂપિયા મિનરલ પ્લાન્ટના કામોમાં વાપર્યા છે. આમ છતાં ઇડરમાં ગંદકી જૈસે થે છે. ટ્રાફિકની વર્ષો જૂની સમસ્યા અકબંધ છે. તો મિનરલ પાણી પણ હજુ સુધી નસીબ થયું નથી.